Upri funda taro dženo 68 stavi 2 taro Republika Utarale Makedoniakoro Konstitucionali thaj o džene 16, 17 thaj 18 stavia (1) thaj (2) thaj dženo 20 stavi (4) taro Kanuni bašo mamujkeribe thaj arakhibe tari diskriminacia („Oficialnikani gazeta ki Republika Utarali Makedonia“ numero 258/20), o Republika Utarale Makedoniakoro Khedipe ki bešin ikerdi ko 2 noemvri 2023 berš angja

**ČHINAVIBE**

**BAŠ AVAZIKERIBE PUBLIK AVAZIKERIN BAŠ ALUSARIBE DŽENE KI KOMISIA BAŠO MAMUJKERIBE THAJ ARAKHIBE TARI DISKRIMINACIA**

1. O Republika Utarale Makedoniakoro Khedipe avazikerela publik avazikerin baš alusaribe štar džene ki Komisia bašo mamujkeribe thaj arakhibe tari diskriminacia thaj odova trin džene mandatea taro pandž berša thaj bašo jek dženo mandatea taro jek berš, duj masek thaj ofto dive.
2. Bašo dženo ki Komisia bašo mamujkeribe thaj arakhibe tari diskriminacia šaj te ovel alusardo dženo kova pherela akala šartia:

1) te ovel raštrutno tari Republika Utarali Makedonia;

2) te ovel ole 240 kreditia aso EKTS ja VII/1 digra edukacia thaj si ole minimum efta berša bukjarno džandipe tari umal manušikane hakoja, kolendar pandž berša ki umal jekajekhipe thaj bidiskriminacia;

3) ko alusaribaskoro momenti hakojatakatime adalateskere adalatinaja te nane leske/lake dendo/i džeza phanlipe tar upro šov masekoja ja bimukin bašo keribe profesia, buti ja obligacia thaj

4) ma te ovel funkciakoro phiravutno ki politikani partia.

III. O avazikeribe bašo leibe than akale avazikerinate, i plesutni biografia thaj o zarurime dokumentia bašo sikavibe o pheribe taro šartia tari nukta II tar akava ačhinavibe, ko originali ja kopia sertificirime ko notari, dena pe dži Republika Utarale Makedoniakoro Khedipe. Bašo pheribe o šarti tari nukta II, telinukta 4) tar akava čhinavibe, o kandidati kamla pe te del thaj plesutni vakerin sertificirime ko notari kaj nane phiravutno tari funkcia ki politikani partia.

IV. I avazikerin thavdela 30 divesa taro dive kana avazikerela pe ki „Oficialnikani gazeta tari Republika Utarali Makedonia“

V. E divea taro khuvibe ko takati tar akava čhinavibe čhinavela te ovel validnikano o Čhinavibe baš avazikeribe publik avazikerin baš alusaribe džene ki Komisia bašo mamujkeribe thaj arakhibe tari diskriminacia („Oficialnikani gazeta tari Republika Utarali Makedonia“

Numero 34/23).

VI. Akava čhinavibe khuvela ko takati e divea tar avazikeribe ki „Oficialnikani gazeta tari Republika Utarali Makedonia“, a ka avazikerel pe thaj ko gazete „Sloboden pečat“, „Nova Makedonia“ thaj „Koha“, ki veb-patrin tari Komisia bašo mamujkeribe thaj arakhibe tari diskriminacia, ko sa o čhibja taro khedina ki Republika Utarali Makedonia.

**REPUBLIKA UTARALE MAKEDONIAKORO KHEDIPE**